У аўторак, 12 верасня, прайшло пасяджэнне працоўнай групы, якая рыхтуе папраўкі ў Закон аб правах спажыўцоў да другога чытання. Падчас яго ўзнікла палеміка наконт унясення зменаў у фармулёўку пра выкарыстанне дзяржаўных моў на ўпакоўках. Пакуль канчатковае рашэнне не прынятае, але Міністэрства антыманапольнага рэгулявання і гандлю (МАРГ) настойвае на варыянце, які чыніць перашкоды ў выкарыстанні беларускай мовы ў бізнэсе.